8a9ab894cc625d495cb15ee86d15575b

Hej UngZone, jeg er en pige på 12 år som keder mig alt for meget jeg vil rigtig gerne prøve ting som fx drikke og feste jeg føler bare at jeg er alt for ung.

 Når der er sleepover med veninderne “alene hjemme” plejer vi også at spille bear pong bare med alt muligt forskelligt alkohol fra forældres bar-skab det er så hyggeligt og kan bare mærke at jeg vil mere.

Vi mødes også henne ved vores skole med nogle af drengene hvor vi drikker monster, booster og redbull “ved ikke om det er for tidligt” 

Men føler at jeg er for ung til den slags selvom jeg gerne vil prøve mere...

KH Pigen der vil prøve mere 
Vil gerne prøve ting men er for ung
===================================


ungzone.dk
2020.40

 Hej.

Jeg tror godt jeg forstår dit dilemma; på den ene side kan det virke som lang tid at skulle vente  et helt år eller to på at du selv og de andre i din omgangskreds for alvor begynder at drikke til festerne, men på den anden side er det nok også en god ide at man er i hvert fald lidt voksen før man begynder at drikke meget stærke sager. 

Jeg kan godt forstå at man gerne vil prøve alt det der findes. Sådan kan jeg også huske at jeg selv havde det. Du skriver at du keder dig rigtigt meget. Det er jeg ked af at høre. Og jeg kan godt forstå at man, når man går og keder sig, begynder at lede efter måder at få spænding ind i livet på. Men når jeg tænker tilbage på de fester jeg var med til fra 8. klasse ind til slutningen af gymnasiet, så synes jeg oftere de rigtig sjove fester handlede om at der var en god stemning, eller at jeg hang ud med nogle mennesker jeg kunne lide, end at det var et spørgsmål om alkohol. Alkohol kan selvfølgelig forstærke en allerede god stemning, men min oplevelse har været at der skal mere end alkohol til at skabe en rigtig sjov fest. 

Så til dit spørgsmål, som både går på at drikke og feste, er mit råd; fest endelig så meget som du har lyst til, det tror jeg ikke man kan være for ung til. Og man kan sagtens også prøve forskellige slags alkohol for at se hvad man bryder sig om og hvor ens grænser går. Men en ting der kan ske, når man er meget ung, og alle de andre omkring en også er i gang med at finde ud af hvad alkohol er, er at der kan gå konkurrence i den. Og så kan man ende med at drikke for meget og få en rigtig ubehagelig oplevelse. Så jeg vil også råde dig for det første at drikke sådan så du kan mærke det, og så du kommer i stemning af det, men så heller ikke mere. Jeg synes i hvert fald selv at det er sjovest når man har fået et par øl. Hvis jeg drikker ti eller femten, bliver jeg bare søvnig. Man reagerer forskelligt. Du reagerer sikkert på en anden måde. Men jeg har svært ved at forestille mig at du vil synes at en fest er mest sjov når du er meget fuld. Men så vidt jeg kan se er der intet i vejen for at en 12-årig drikker et par øl til en fest. Det vigtigste er i hvert fald at du er sammen med nogle mennesker du kan lige og at du har det sjovt. Og så er det lige meget om man drikker øl eller sodavand. 

Håber det hjalp. Ellers skriver du bare igen

mvh Markus

 

 Hej du  
  
Jeg forstår godt din bekymring om du er for ung eller ikke.  
  
Der er jo en aldersgrænse for hvor gammel man må være for at købe alkohol med en vis procent.  
Der skal man være minimum 16 år. Så på dét punkt er du for ung ja.  
Hvis det er helt rigtigt burde man jo selvfølgelig vente til at man selv kan købe det.  
  
Derudover vil jeg rose dig for, at skriver herind, da det ikke er alle der tænker over dette. Mange tænker netop ikke over om de er for unge når de begynder at drikke - og det er det helt rigtige du gør her.  
Du er i tvivl om du er for ung og det kan jeg godt forstå du er.  
  
Mit råd ville være, at spørge dine forældre om lov og fortælle dem at dine venner også er begyndt at snakke om at drikke.  
Det er vigtigt, at du spørg dine forældre først, da de også selv har været i den situation du er i nu.   
Jeg er sikker på, at de vil kunne fortælle dig hvorvidt du må gøre det eller ikke.   
Det er helt naturligt at du/I er begyndt at finde det spændende, men nogle gange skal man også vente lidt - så kan du også gøre det med god samvittighed og så har du noget at se frem til når du bliver ældre.  
  
Håber at mit svar kunne hjælpe dig, ellers er du meget velkommen til at skrive herind igen. :-)  
  
M.v.h. Line

 